Müügiedendus ja turunduskommunikatsioon on üks kallimaid ja pikema tasuvusajaga turundusvahendeid. Uue toote turule toomine, uue kliendilepingu sõlmimine või hinna alandamine tõstab sageli kiiremini müüki, kui reklaam või messidel osalemine. Ettevõtte kaubamärgi tuntuse suurendamine või brändi kuvandi kinnistamine võtab eeltooduga võrreldes märksa rohkem aega. Seetõttu on ka turunduskommunikatsiooni strateegilised otsused väga tähtsad. Valede otsuste mõju avaldub alles siis, kui suurem osa  kulutustest on tehtud.